Szociális célú tűzifa támogatás 2024
A kérelmek 2024. november 4-től 2024. november 22-ig nyújthatók be a Dunavecsei Polgármesteri Hivatalban
Dunavecse Város Önkormányzata vissza nem térítendő természetbeni támogatásként háztartásonként legfeljebb 5 erdei köbméter tűzifát biztosíthat annak a személynek, aki az általa lakott lakást tűzifával fűti, és
a) aktív korúak ellátására jogosult,
b) időskorúak járadékára jogosult,
c) települési támogatásra (lakhatással kapcsolatos települési támogatás, gyógyszerkiadással kapcsolatos települési támogatás) jogosult,
d)  a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevel
e) gyermeke rendszeres gyermekvédelmi kedvezményre jogosult
f) akinek háztartásában az egy főre jutó havi jövedelem a kérelem benyújtását megelőző hónapban nem haladja meg a 120.000 Ft-ot, egyedül élő esetében a 168.000 Ft-ot.
A tűzifa támogatás háztartásonként egy jogosultnak és egy alkalommal állapítható meg, függetlenül a háztartásban élő személyek számától. Amennyiben egy háztartásból több kérelem érkezik, az elbírálás a kérelmek beérkezésének sorrendjében történik.
Az életvitelszerűen nem lakott, illetve tűzifával egyáltalán nem fűthető lakóingatlanra támogatás nem állapítható meg.
A támogatás iránti kérelmet formanyomtatványon lehet benyújtani a Dunavecsei Polgármesteri Hivatalhoz 2024. november 4. napjától 2024. november 22. napjáig. Az f) pontja szerinti jogosultsági feltétel esetén a kérelemhez csatolni kell a rendelet 2. számú melléklete szerinti nyilatkozatot. 
A kérelemhez csatolni kell a jogosultság igazolására szolgáló dokumentumokat (jövedelemigazolások). A Pénzbeli és Természetbeni Ellátások Rendszerében nyilvántartott ellátásokról (pl. lakásfenntartási támogatás, halmozottan hátrányos helyzet, rendszeres gyermekvédelmi kedvezmény, aktív korúak ellátása) a családi pótlékról, gyermekgondozást segítő ellátásról, gyermeknevelési támogatásról, valamint a nyugdíjszerű ellátásokról nem kell igazolást benyújtani.
A kérelmek elbírálása a polgármester hatáskörébe tartozik. A kérelmek elbírálása érkezési sorrendben történik azzal, hogy az a) – d) pont szerinti kérelmezőt a többi kérelmezőnél előbbre kell sorolni. A kérelmek elbírálásának határideje 2024. december 6.
A tűzifa kiszállításáról a polgármester legkésőbb 2025. február 14-ig gondoskodik.
A támogatásként kapott tűzifa nem értékesíthető!
A tűzifával való fűtés lehetőségét az önkormányzat ellenőrizheti!
